recursal/SuperWikiNEXT-32B huggingface dataset:
Letáky vyhodené na ulici v Miami, USA, rok 2006.
**Leták** je forma marketingovej komunikácie, ktorá môže mať dve podoby a to elektronickú alebo papierovú. Spravidla má viac strán a môže sa taktiež nazývať ako katalóg či propagačná brožúra. Leták môže byť určený na šírenie rôzneho druhu informácií ako napríklad pre účely:

* maloobchodného predaja,
* šírenie myšlienok politických strán,
* informačné letáky.

Väčšina letákov je zameraná len na poskytnutie jednoúčelových informácií.

Typy
----

* pravidelný - leták je vydávaný v pravidelných časových intervaloch (napríklad každých 7 dní)
* nepravidelný - leták je vydaný mimoriadne
* elektronický - newsletter, môže byť umiestnený na príslušnej webovej stránke alebo je doručenie letáku priamo na emailovú adresu
* tlačený - tradičná forma, leták býva zvyčajne doručený priamo do schránky alebo si ho môže zákazník vziať priamo v obchode

Maloobchodné letáky
-------------------

Forma komunikácie medzi predávajúcim a nakupujúcim. Tlačená verzia letákov býva vo väčšine prípadov vo formáte A4 a či už sa jedná o tlačenú alebo elektronickú verziu, sú farebné a dizajnovo ladené k danému maloobchodu. Z dôvodu vyšších finančných nákladov na tlačenú formu letákov sa snažia spoločnosti využívať novinový papier nižšej hmotnosti. Obsah letáku je tvorený obrázkami ponúkaného tovaru, výstižným popisom produktu a cenou pred zľavou a aktuálnou cenou. Na šírenie elektronickej formy letákov slúži email marketing kedy sú takéto reklamné emaily doručené priamo zákazníkovi na jeho emailovú adresu, alebo ich má predajca vystavené na svojej webovej stránke. Existujú však aj špecializované portály, ktoré obsahujú databázu letákov rozdelených do nasledujúcich kategórií:

* Hypermarkety
* Elektronika
* Bývanie a záhrada
* Odev a obuv
* Drogéria/Kozmetika
* Auto moto
* Hračky
* ostatné

Letáky maloobchody zvyčajne vydávajú v určitých pravidelných intervaloch

Letáky politických strán
------------------------

Najčastejšie využívaná forma komunikácie v predvolebnom období. Táto forma letákov býva obvykle distribuovaná priamo do schránok domácností. Obsahom býva meno a fotografia zástupcu politickej strany, symbol strany a motto. Letáky v tejto oblasti sú populárne najmä pre ich rýchle šírenie a možnosť ich vylepiť na verejných miestach kde ich uvidia aj občania, ktorí k internetu nemajú prístup.

Informačné letáky
-----------------

Táto forma komunikácie sa používa na propagáciu služby či určitej myšlienky. Informačné letáky sú často využívanú neziskovými organizáciami ale aj štátnymi podnikmi a mestskými inštitúciami.

Referencie
----------

1. ↑   *Zobrazení zdroje stránky Leták – Wikisofia* [online]. wikisofia.cz, [cit. 2017-09-13]. Dostupné online. Archivované 2017-09-13 z originálu. (po česky)
2. ↑   *Předvolební leták není reklama, brání pošta kšeft. Právník nesouhlasí* [online]. iDNES.cz, 2013-09-24, [cit. 2017-09-13]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Leták**

Externé odkazy
--------------

* Zákon o reklame
Arcibiskup **Juraj** vlastným menom **Rudolf Jíří Stránský** (\* 19. október 1979, Jeseník) je slovenský pravoslávny duchovný českého pôvodu. Od roku 2007 je biskupom Michalovsko-košickej eparchie.

Život
-----

Narodil sa 19. októbra 1979 v Jeseníku. Vyštudoval teológiu v Užhorode a anglistiku-amerikanistiku a turkológiu v Prahe. V roku 2005 bol vysvätený za kňaza. Za michalovského biskupa bol zvolený 1. septembra 2007. Biskupské svätenie prijal v 30. septembra toho istého roku. Hlavným svätiteľom bol pražský arcibiskup Kryštof. Ďalšími svätiacimi biskupmi boli Pavol, metropolita Servií a Kozani; Izajáš, metropolita tamasoský a orinský; Ján, arcibiskup prešovský; Simeon, biskup olomoucko-brnenský; Feodosij, biskup tambovský a mičurinský a Agapita, biskup mukačevský a užhorodský. Na základe rozhodnutia Eparchiálnej rady Michalovskej pravoslávnej eparchie v Michalovciach zo dňa 19. februára 2009 o zmene názvu eparchie sa vladyka Juraj stal prvým michalovsko-košickým biskupom. 21. februára 2009 bol povýšený na arcibiskupa. Venuje sa prekladom teologických a liturgických textov a prispieva aj do cirkevnej tlače. Hovorí po anglicky, rusky, turecky a grécky. Je členom niekoľkých vedeckých a spoločensko-kultúrnych asociácií.

Pozri aj
--------

* Michalovsko-košická pravoslávna eparchia

Iné projekty
------------

Commons
* Spolupracuj na Commons Commons ponúka multimediálne súbory na tému **Juraj (arcibiskup)**

Externé odkazy
--------------

* O biskupovi Jurajovi na stránke pravoslávnej cirkvi

Zdroj
-----

*Tento článok je čiastočný alebo úplný preklad článkov Juraj (arcibiskup) na českej Wikipédii a Jerzy (Stránský) na poľskej Wikipédii.*

Autoritné údaje: * VIAF: 311371813
**Lavesove fázy** sú fázy so stechiometrickým vzorcom AB2 kde atómy typu A sú usporiadané tak ako v diamantovej (Pearsonov symbol cF8, strukturbericht označenie A4), hexagonálnej diamantovej (hP4,prototyp -hexagonálny diamant) alebo moissanitovej (hP8, prototyp CSi) štruktúre a atómy typu B vytvárajú okolo atómov typu A tetraédre [1]. Medzi prototypy Lavesových fáz sa však zaraďuje aj trojprvková fáza Mg0.5Sn0.5Cu2 – ide o modifikáciu fázy MgCu2

Prototypy Lavesových fáz
------------------------

* MgZn2 so štruktúrou (podľa strukturbericht) C14 (C14 vzniká tak, že okolo atómov Mg, ktoré sú usporiadané akoby v hexagonálnej diamantovej mriežke rozmiestnime atómy Zn do tvaru tetraédra.)
* MgCu2 so štruktúrou C15 (C15 vzniká tak, že okolo atómov Mg, ktoré sú usporiadané akoby v diamantovej mriežke rozmiestnime atómy Cu do tvaru tetraédra.)
* MgNi2 so štruktúrou C36 (C36 vzniká tak, že okolo atómov Mg, ktoré sú usporiadané akoby v mriežke typu CSi tzv. moissaintovej rozmiestnime atómy Ni do tvaru tetraédra.)

Lavesové fázy patria medzi tzv. topologicky tesne usporiadané fázy. Topologicky tesne usporiadané fázy sú také, ktoré vytvárajú tesne usporiadané roviny atómov, tie sú však od seba navzájom relatívne ďaleko [2].

*Spomínaná fáza* Mg0.5Sn0.5Cu2 sa označuje ako C15b

Referencie
----------

1. ↑  web http://cst-www.nrl.navy.mil/lattice/struk/laves.html
2. ↑  web http://www.tms.org/Meetings/Specialty/Superalloys2000/SuperalloysHistory.html
Otvorené čierne leštidlo značky Kiwi
**Leštidlo** (alebo **krém**) **na topánky** (alebo **obuv**) je zvyčajne vosková pasta alebo krém, ktorá sa používa na kožené topánky, aby žiarili, boli vodotesné, obnovili svoj vzhľad a ďalej tiež k tomu, aby sa predĺžila ich životnosť.

Rôzne substancie boli používané ako krém na topánky po stovky rokov, začínalo sa prirodzenými substanciami, takými ako je vosk a loj. Moderné lesky a krémy boli predstavené na začiatku 20. storočia, niektoré produkty ako Kiwi (1906) sa používajú dodnes.

Dnes sa leštidlo na topánky zvyčajne vyrába zo zmesi syntetických hmôt, vrátane nafty, terpentínu, farieb a gumy. Pri ich výrobe sú využívané moderné chemické inžinierske procesy. Leštidlo na topánky môže byť aj jedovaté.

Náhrada
-------

Ako náhrada leštidla na topánky sa v minulosti využívala aj Indulona, čo je pôvodne ochranný krém na ľudskú pokožku.

Zdroj
-----

*Tento článok je čiastočný alebo úplný preklad článku Krém na boty na českej Wikipédii.*

Externé odkazy
--------------

* Správná péče o vaši obuv Archivované 2014-11-13 na Wayback Machine – magazin.svetbot.cz
Súradnice: 49°49′53″S 15°54′2″V﻿ / ﻿49,83139°S 15,90056°V﻿ / 49.83139; 15.90056

**Ležák** je vodná nádrž, ktorá sa nachádzala v centre bývalej obce Ležáky. Tú 24. júna 1942 vypálili nacisti. Na severnom brehu rybníka stál mlyn, v ktorom na začiatku druhej svetovej vojny mlel Jindřich Švanda. V mlyne býval spolu so svojou manželkou Františkou, jej bratom Josefom Šťulíkom, ktorý tu býval so svojou manželkou Máriou (rodenou Pelikánová) a dcérami Jarmilou (narodená v roku 1939) a Máriou (narodená v roku 1941). Obe dcéry sú jediné dve osoby, ktoré vypálenie obce Ležáky prežili.

Po konci vojny prebehla niekoľkokrát oprava hrádze. Najprv roku 1951, následne na prelome jari a leta 1960 a tiež na začiatku 21. storočia, kedy sa nádrž odbahnila, vytvorilo sa litorálne pásmo, spevnila sa hrádza a zrekonštruoval sa bezpečnostný prepad spolu s výpustným zariadením. Od roku 1966 stojí na západnom brehu rybníka múzeum dokumentujúce tunajšie udalosti z začiatku leta 1942 a tiež reštaurácia pre 64 až 70 hostí. K rybolovu využívajú nádrž rybári.

Referencie
----------

1. ↑  BABKOVÁ, Teresa. *Jarmila Doležalová – V dětství jsem se často stěhovala* [online]. Post Bellum, 2012-04-17, [cit. 2014-09-23]. Kapitola Dětství v ležáckém mlýně a u prarodičů ve Včelákově. Dostupné online.
2. ↑  GAZDÍK, Jan. *Ležáky zůstávají v zákrytu Lidic. Komunisté nepotřebovali hrdiny* [online]. iDNES.cz, 2012-06-24, [cit. 2014-09-23]. Dostupné online.
3. 1 2  Památník Lidice. *Vývoj pietního území* [online]. Lidice: Památník Lidice, [cit. 2014-09-23]. Dostupné online.
4. ↑   *Odbahnění rybníka Ležák* [online]. Pardubice: KVIS Pardubice, [cit. 2014-09-23]. Dostupné online.
5. ↑  MĚCHUROVÁ, Barbora. *Mrazení v zádech i zamyšlení, to nabízí návštěvníkům vypálené Ležáky* [online]. iDNES.cz, 2011-07-26, [cit. 2014-09-23]. Dostupné online.

|  |  |
| --- | --- |
| Portal | Český portál |

Zdroj
-----

*Tento článok je čiastočný alebo úplný preklad článku Ležák (rybník) na českej Wikipédii.*
**Medveď grizly** alebo presnejšie **medveď hnedý grizly** (*Ursus arctos horribilis*) alebo ľudovokokot severoamerický poddruh medveďa hnedého (*Ursus arctos*) z čeľade medveďovité (*Ursidae*).

Opis
----

Medvede grizly dosahujú hmotnosť od 180 do 680 kilogramov a výšku 2,44 metrov v stoji. Samec je približne 1,8-krát ťažší ako samica, je to príklad sexuálneho dimorfizmu. Dimorfizmus udáva, že veľkosť je dôležitým znakom v možnosti samca úspešne sa uchádzať o samicu. Ich farba je rôzna, podľa geografického miesta, kde sa grizly nachádza, existujú grizly od blond do tmavohnedej, až čiernej farby. Od ostatných medveďov hnedých sa odlišujú dlhšími pazúrmi a lebečným profilom, ktorý sa podobá na medvede ľadové.

Grizly má veľký hrb na ramenách, ktorý je tvorený zo svalov, ktoré pomáhajú predným končatinám pri hrabaní. Jeho hlava je veľká a guľatá s vyhĺbenou tvárou. Aj napriek masívnej veľkosti medvede grizly dokážu dosahovať rýchlosť až 55 km/h.

Bežne je samotárom, v pobrežných oblastiach sa zhromažďuje popri prúdoch riek, kde chytá lososy. Každý druhý rok samice rodia jedno až štyri mláďatá, ktoré sú malé a vážia približne 500 gramov.

Rozšírenie
----------

Medvede grizly obývajú časti Severnej Ameriky od Aljašky, cez západnú časť Kanady až na severozápad Spojených štátov, vrátane štátov Idaho, Montana, Washington a Wyoming. Nachádza sa aj v národných parkoch Yellowstone a Grand Teton, ale obvykle sa zdržuje v Kanade.

V minulosti žil medveď grizly v celej Severnej Amerike až po Texas, no v dôsledku lovu a ničenia životného prostredia z väčšiny tohto územia vymizol. Preto je zákonom chránený. V súčasnosti žije v Severnej Amerike približne 60 000 medveďov grizly.

Potrava
-------

Aj keď sa medvede nachádzajú v rade mäsožravce, sú všežravcami, pretože prijímajú mäso aj rastliny. Sú známe tým, že lovia väčšie živočíchy, ako sú los obyčajný, jelene, ovce, soby a medvede čierne. Jedia tiež ryby, hlavne lososy, pstruhy a ostrieže. Medvede grizly tiež bez váhania hľadajú potravu, ktorá môže s nimi vyvolať konflikt, akými sú človek alebo vlk.

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Medveď grizly**
* Spolupracuj na Wikidruhoch Wikidruhy ponúkajú informácie na tému **Medveď grizly**

Zdroj
-----

*Tento článok je čiastočný alebo úplný preklad článku en na neurčenej Wikipédii (číslo revízie nebolo určené).*
**Ján Packa** (\* 22. máj 1952, Vlčany) je bývalý slovenský hádzanár, hrajúci na poste brankára, 120-násobný reprezentant ČSSR, v súčasnosti tréner. 

Počas aktívnej činnosti pôsobil v kluboch Spartak SMZ Dubnica (1968 – 1971), ČH Bratislava (1971 – 1986) a v dolnosaskom SG Varel-Altjűhrden na severe Nemecka (1986 – 1987). Ako reprezentant sa zúčastnil dvoch MS (1974, 1978) a jedných olympijských hier (1976). V rokoch 1975, 1976 a 1978 bol najlepším hádzanárom Slovenska, v roku 1976 aj najlepším hádzanárom ČSSR. 

V roku 1981 absolvoval Fakultu Telesnej výchovy a športu UK v odbore telesná výchova - šport.

Svoju trénerskú kariéru začal v roku 1989 ako vo funkcii trénera brankárok a asistenta trénera v rakúskom ženskom klube Hypo Niederösterreich a zároveň aj ako asistent trénera rakúskej ženskej reprezentácie. Neskôr trénoval niekoľko ďalších mužských a ženských klubových celkov, vrátane reprezentácie Slovenska (1997). 

Od januára 2012 do júna 2014 bol trénerom žien Iuventy Michalovce.

Referencie
----------

1. ↑   *Absolventi* [online]. Bratislava: Univerzita Komenského, [cit. 2023-10-22]. Dostupné online.

Zdroje
------

* *Ján Packa: Iný cieľ ako je obhajoba titulu mať nemôžme* [online]. SZH, 3.1.2012, [cit. 2012-02-16]. Dostupné online.

Autoritné údaje: * SNK: 153100
* VIAF: 9701156565711023500001
**Elizabeth Jane Holden „Libby" Lanová** (angl. Elizabeth Jane Holden "Libby" Lane); (\* 8. december 1966, Wycombe Rural District, Buckinghamshire, Spojené kráľovstvo) je historicky prvá žena, ktorá sa stala biskupkou anglikánskej cirkvi v Anglicku. Do funkcie bola menovaná v decembri 2014, slávnostné biskupské svätenie dostala 26. januára 2015. Stala sa biskupkou pre mesto Stockport v severozápadnom Anglicku.

Život
-----

Kňazské svätenie dostala v roku 1994, teda v prvom roku, kedy ho anglikánska cirkev v Anglicku ženám povolila. Duchovnú službu potom vykonávala v meste Blackburn v grófstve Lancashire. Od apríla 2007 bola vikárkou v grófstve Cheshire.

Do funkcie biskupky bola Libby Lanová vymenovaná v decembri 2014. „Je to pre mňa výnimočná udalosť a veľa ľudí ma podporilo, ale predovšetkým ide o prevratný okamih v dejinách cirkvi", uviedla pri slávnostnom vysvätení, ktorému v katedrále v Yorku prizeralo vyše tisíc ľudí. V Anglicku sa o biskupskom svätení žien viedli dlhoročné vyostrené diskusie. Generálna synoda cirkvi návrh schválila až na druhýkrát v júli 2014. Pri hlasovaní o dva roky skôr tesne neprešiel. Ženy však túto funkciu už zastávajú napr. V USA, Kanade alebo Austrálii.

Osobný život
------------

Libby Lanová je vydatá, jej manžel je tiež kňazom, slúži ako kaplán na letisku v Manchestri. Patrí k prvým manželským párom, ktoré boli vysvätené spoločne. Majú spolu dve deti. Libby Lanová sa učí hrať na saxofón a fandí futbalovému tímu Manchester United.

Poznámky
--------

1. ↑  „*Od mužských priezvisk anglického a francúzskeho pôvodu zakončených na -e, ktoré sa nevyslovuje, toto tzv. nemé e sa pri tvorení ženských priezvisk vynecháva aj v písme, napr. Stone [stoun] – Stonová [stounová], Wilde [vajld] – Wildová [vajldová].*" in:  *Pravidlá slovenského pravopisu*. 3. upr. a dopl. vyd. Bratislava : Veda, 2000. 590 s. Dostupné online. ISBN 80-224-0655-4. Kapitola Prehľad tvorenia ženských priezvisk, s. 129.

Referencie
----------

1. ↑  STOCKPORT, Bishop Suffragan of, in:  *Who’s Who* [online]. A & C Black, Oxford University Press, 2016, [cit. 2017-11-17]. Dostupné online. (po anglicky)
2. 1 2   *Historická zmena, Anglicko má prvú ženu na biskupkom stolci* [online]. noviny.sk. Dostupné online.
3. ↑   *First female bishop consecrated* [online]. BBC. Dostupné online.
4. ↑  HAVLICKÁ, Kateřina. Učí se na saxofon a fandí United. Británie má první anglikánskou biskupku. *iDNES.cz* (Praha: MAFRA), 2015-01-26. Dostupné online.

Zdroj
-----

*Tento článok je čiastočný alebo úplný preklad článku Libby Laneová na českej Wikipédii.*
**Škoda 14 Tr SF** je modernizovaná exportná verzia československého trolejbusu Škoda 14 Tr. Tieto vozidlá, ktoré boli vyrábané na prelome 20. a 21. storočia, boli určené pre San Francisco v americkom štáte Kalifornia.

Konštrukcia a modernizačné prvky
--------------------------------

Podobne ako produkcia trolejbusov Škoda 14Tr prebiehala aj výroba vozov 14TrSF. V Ostrovským závode vyrobila Škoda skelet vozidla, kompletizácia trolejbusu prebiehala vo firme *ETI Baltimore* v USA. Túto spoločnosť založila Škoda spoločne s firmou *AAI Baltimore* práve pre účely kompletizácie trolejbusových karosérií určených pre americký trh. Výroba sériových trolejbusov 14TrSF tu prebiehala od roku 2000.

Voz 14TrSF konštrukčne vychádza z klasického trolejbusu 14Tr. Bol upravený dizajn vozidla (najmä predného a zadného čela), zmenený bol aj interiér (v prednej časti trolejbusu sú umelohmotné sedačky umiestnené pozdĺžne, v zadnej priečne), bola upravená aj elektrická výzbroj. Rozdiel je tiež v počte dverí; dvojkrídlové skladacie dvere sú iba dvoje (predné a stredné).

Prototypy
---------

Vznikli celkom tri prototypy trolejbusu 14TrSF. V roku 1998 bol vyrobený prvý prototyp, ktorý bol ako jediný voz tohto typu kompletne vyrobený v Ostrove nad Ohří.
Najprv bol skúšaný u výrobcu, neskôr bol odstavený, v čase ukončenia výroby trolejbusov v Ostrove v roku 2004 sa stále nachádzal v hale Škody.

Dodávky trolejbusov
-------------------

V rokoch 1998 až 2003 bolo vyrobených celkom 241 vozov 14TrSF.

| Súčasný stať | Mesto | Stránka | Typ | Roky dodávok | Počet vozidiel | Evidenčné číslapri dodaní | Poznámky | Zdroj |
| --- | --- | --- | --- | --- | --- | --- | --- | --- |
| Česko Česko | Škoda Ostrov | - | 14TrSF | 1998 | 1 | - | Prototyp |  |
| USA USA | San Francisco | stránka | 14TrSF | 2001 – 2004 | 240 | 5401–5640 |   |  |

Referencie
----------

1. ↑  
KINDL, Robert. Výroba trolejbusů Škoda v roce 2000. *Městská doprava*, 2001, čís. 1, s. 6–7.
2. ↑  HANZLÍK, T.. *Konec výroby trolejbusů ve Škodě Ostrov* [online]. Citytrans.info, [cit. 2012-12-04]. Dostupné online. Archivované 2019-01-11 z originálu.
3. ↑  
ŠINDELÁŘ, Michal. *Historie trolejbusů Škoda*. [s.l.] : Škoda, 2005.
4. ↑  
 *Vehicles List San Francisco. Škoda 14TrSF* [online].. Dostupné online. (po anglicky)
5. ↑  
 *San Francisco CA Trolley Coaches* [online].. Dostupné online. (po anglicky)

Zdroj
-----

*Tento článok je čiastočný alebo úplný preklad článku Škoda 14TrSF na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Škoda 14TrSF**

| * z
* d
* u
Trolejbusy vyrábané spoločnosťou Škoda v Plzni a v Ostrove nad Ohří |
| --- |
| Štandardné vozy | 
* 1Tr
* 2Tr
* 3Tr
* 6Tr
* 7Tr
* 8Tr
* 9Tr
* T 11
* 14Tr (TV – 14Tr)
* 14TrM
* 14TrE
* 14TrSF
* 17Tr
* 21Tr
* 24Tr
* 26Tr
* 28Tr
* 30Tr
* 32Tr
* 36Tr

 |  |
| Kĺbové vozy | 
* 15Tr
* 15TrM
* 15TrSF
* 22Tr (22TrG)
* 25Tr
* 27Tr
* 31Tr
* 33Tr
* 35Tr

 |
| Ďalšie typy | 
* Sanos 115Tr
* Sanos 200Tr
* ŠEAL 100
* Škoda-Solaris 24m

 |
| Autobusy | 21Ab |
| Nerealizované trolejbusy Škoda |
**Lehotský potok** je potok na dolnej Orave, na území okresu Dolný Kubín. Je to pravostranný prítok Oravy, má dĺžku 6,7 km a je tokom IV. rádu.

Prameň
------

Pramení v geomorfologickom celku Oravská Magura, v geomorfologickom podcelku Kubínska hoľa pod Minčolom (1 395,9 m n. m.), na východnom svahu Kľúča (1 143,8 m n. m.) v nadmorskej výške cca 1 118 m n. m.

Opis toku
---------

Od prameňa sa oblúkom stáča na juh, sprava priberá prítok z juhovýchodného svahu Kľúča a vstupuje do Oravskej vrchoviny. Tu sa stáča najprv na juhovýchod, zľava priberá krátky prítok prameniaci juhozápadne od kóty 841,4 m a preteká chatovou oblasťou pod Kubínskou hoľou. Z ľavej strany priberá prítok spod hrebeňa Kubínskej hole, stáča sa severojužným smerom a sprava priberá krátky prítok z oblasti Kopaníc. Následne preteká cez dolnokubínsku mestskú časť Beňova Lehota, kde priberá ľavostranné prítoky, najprv spod Repísk, potom dva prítoky zo západných svahov Trnín (793,2 m n. m.). Napokon sa stáča juhovýchodným smerom, preteká okrajom Malého Bysterca a v jeho blízkosti sa v nadmorskej výške približne 465 m n. m. vlieva do Oravy.

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2022-02-25]. Dostupné online.
2. ↑   *Mapový portál HIKING.SK* [online]. Denník N, [cit. 2022-02-25]. Dostupné online.

  


| * z
* d
* u
Vodné toky v povodí Oravy (od Racibora po ústie) |
| --- |
| *Orava* → *Váh* → *Dunaj* |
| 
* Bajčiho jarok
* Bákovec
* Bystrička
* Členkovec
* Drahy
* Hrabovec
* **Istebnianka**
* **Jasenovský potok**
* Jazvina
* Jelšava
* Kačov
* Kordošov potok
* Krahulčie
* Lazina
* Lehotský potok
* Lieskovec
* Máčkov potok
* Michalovský jarok
* Mlynský potok
* Mníška
* Orvišník
* Pečkov potok
* Peniažkovo
* Pietrová
* Prievorný jarok
* Pstružný potok
* **Pucov**
* Skoroň
* Skotňa
* Stará Orava
* Stoh
* Štrbičný jarok
* Šuhajov potok
* Trninský jarok
* Trsteník
* Ústranský potok
* Vŕbový jarok
* Z Lavičiek
* Záskalský potok
* **Zázrivka**
* Žaškovský potok
* Žľabovatá

 |
Brigádny generál Ing. **Libor Štefánik** (\* 18. júl 1964) je český generál. Od 1. júna 2013 do 28. júla 2016 bol veliteľom Vzdušných síl Armády Českej republky. Jeho predchodcom bol brig. gen. Jiří Verner.

Kariéra
-------

Libor Štefánik v rokoch 1984 až 1987 študoval na Vysokej vojenskej leteckej škole v Košiciach. Svoju kariéru v československom letectve začal v roku 1987 v letke taktického prieskumu 47. prieskumného leteckého pluku v Hradci Králové. V rokoch 1994 až 2000 slúžil na letisku v Čáslavi, konkrétne v 28. stíhacom bombardovacom leteckom pluku (1994 – 1995) a na 4. základni stíhacieho letectva (1995 – 2000). Počas svojej pilotnej kariéry lietal na strojoch L-29 Delfín, L-39 Albatros, MiG-21R a MiG-21MF. V období rokov 2001 až 2003 zastával funkciu vedúceho staršieho dôstojníka – špecialistu *CC AIR NORTH* na leteckej základni Ramstein v Nemecku a potom do roku 2006 pôsobil ako náčelník oddelenia letectva na Veliteľství Spoločných síl AČR. V rokoch 2006 až 2007 študoval na Air War College na Maxwellovej leteckej základni v Alabame v Spojených štátoch a od 30. mája 2007 velil 22. základni letectva. V júli 2011 bol vyslaný na zahraničnú misiu do Afghanistanu, kde pôsobil vo funkcii poradcu náčelníka štábu Afghanských vzdušných síl.

Veliteľ Vzdušných sil
---------------------

plk. gšt. Libor Štefánik bol dňa 1. júna 2013 vymenovaný za veliteľa Vzdušných síl Armády Českej republky, od 28. októbra v hodnosti brigádneho generála. Za svoje priority vo funkcii označil napríklad začiatok činnosti Veliteľstva Vzdušných síl (1. júla 2013 došlo na základe záverov Bielej knihy o obrane k obnoveniu samostatného veliteľstva v nadväznosti na zrušenie Spoločných síl AČR), zlúčenie 22. základne letectva a 23. základne vrtuľníkového letectva, zahájenie výcviku taktického letectva pre nočné pôsobenie a s tým spojenú integráciu moderných zameriavacích kontejnerov na letúny L-159 ALCA a JAS-39 Gripen.

Referencie
----------

1. 1 2   *Velitel vzdušných sil* [online]. acr.army.cz, rev. 2013-11-28, [cit. 2016-02-27]. Archivované 2015-11-22 na. Dostupné online. Archivované 2015-11-22 z originálu.
2. 1 2   Nový velitel Vzdušných sil AČR. *Vzdušné síly AČR - Ročenka 2013*, s. 22–24.
3. ↑  FEDORKOVÁ, Jolana. *Tmavomodrý svět plukovníka Štefánika* [online]. acr.army.cz, 2013-06-18, [cit. 2016-02-27]. Dostupné online.

Zdroj
-----

*Tento článok je čiastočný alebo úplný preklad článku Libor Štefánik na českej Wikipédii.*
**Polomer Slnka** je jednotkou dĺžky používaná v astronómii na vyjadrenie veľkosti hviezd a väčších objektov, napríklad galaxií.

{\displaystyle r\_{\bigodot }=6,957\times 10^{8}{\hbox{ m}}=0,00465047{\hbox{ au}}}
Polomer Slnka Rs je približne 695 700 kilometrov, čo je približne 10-násobok priemerného polomeru Jupitera, približne 109-násobok polomeru Zeme a 1/215 astronomickej jednotky, vzdialenosť Zeme od Slnka. V dôsledku jeho rotácie sa mierne líši od pólu k rovníku.

Kozmická sonda SOHO sa použila na meranie polomeru Slnka tým, že v rokoch 2003 a 2006 prechádzala ponad povrch Merkúru. Výsledkom bol zmeraný polomer 696 342 ± 65 kilometrov.

Haberreiter, Schmutz & Kosovichev (2008) stanovili, že polomer zodpovedajúci slnečnej fotosfére je 695 660 ± 140 kilometrov. Táto hodnota je v súlade s helioseizmickými odhadmi; tá istá štúdia ukázala, že predchádzajúce odhady s použitím metód inflexných bodov boli nadhodnotené o približne 300 km.

Menovitý polomer slnka
----------------------

V roku 2015 Medzinárodná astronomická únia schválila rezolúciu B3, ktorá definovala súbor nominálnych konverzných hodnôt pre hviezdnu a planetárnu astronómiu. Rozlíšenie B3 definovalo nominálny polomer Slnka, ktorý sa rovná presne 695 700 km.

Nominálne hodnoty boli prijaté s cieľom pomôcť astronómom vyhnúť sa zmätku pri citovaní hviezdnych polomerov v jednotkách polomeru Slnka, aj keď budúce pozorovania pravdepodobne spresnia skutočný fotosférický polomer Slnka (ktorý je v súčasnosti známy len s presnosťou približne ± 100 – 200 km).

Prepočet menovitého polomeru Slnka| 1 R☉ = | jednotka |
| --- | --- |
| 6,95700×108 | meter |
| 695 700 | kilometer |
| 0,00465047 | astronomická jednotka |
| 432 288 | míľa |
| 7,35355×10−8 | svetelný rok |
| 2,25461×10−8 | parsek |
| 2,32061 | svetelná sekunda |

Misia Parker Solar Probe používa pre prepočet kilometrov na násobky Rs hodnotu 696 000 km, nakoľko trajektória misie bola navrhnutá pred rokom 2015.

Referencie
----------

1. ↑   *How Round is the Sun? | Science Mission Directorate* [online]. science.nasa.gov, [cit. 2018-11-02]. Dostupné online. Archivované 2019-03-29 z originálu. (po anglicky)
2. ↑  HABERREITER, M.; SCHMUTZ, W.; KOSOVICHEV, A. G.. Solving the Discrepancy between the Seismic and Photospheric Solar Radius. *The Astrophysical Journal Letters*, 2008, roč. 675, čís. 1, s. L53. Dostupné online [cit. 2018-11-02]. ISSN 1538-4357. DOI: 10.1086/529492. (po anglicky)
3. ↑  E. Mamajek, E.; A. Prsa,; G. Torres,. IAU 2015 Resolution B3 on Recommended Nominal Conversion Constants for Selected Solar and Planetary Properties. *SAO/NASA ADS*, 2015-10. Dostupné online [cit. 2018-11-02]. (po anglicky)

|  |  |
| --- | --- |
| Portal | Astronomický portálHviezdny portálPortál slnečná sústava |
**Feromagnetizmus** je forma magnetizmu, s ktorou sa v každodennom živote najviac stretávame. Feromagnetizmus je definovaný ako jav, pri ktorom sa materiály ako železo vo vonkajšom magnetickom poli zmagnetizujú a zostanú zmagnetizované istý čas po skončení pôsobenia poľa. Všetky permanentné magnety sú feromagnetické alebo ferimagnetické, ako sú kovy, ktoré sú nimi priťahované. 

Vlastnosti feromagnetizmu vyplývajú z dvoch veličín kvantovej mechaniky: spin a Pauliho vylučovací princíp. Spin elektrónu, kombinovaný s jeho orbitálnou uhlovou rýchlosťou, má za následok magnetický moment a tvorí magnetické pole. Avšak v mnohých materiáloch (obzvlášť tie, ktoré majú plný elektrónový obal) je celkový moment všetkých elektrónov nula. Feromagnetické materiály majú také elektróny, a ak sú usporiadané tvoria merateľné makroskopické pole.

Pozri aj
--------

* Antiferomagnetizmus
* Diamagnetizmus
* Superdiamagnetizmus
* Ferimagnetizmus
* Paramagnetizmus
* Superparamagnetizmus
* Metamagnetizmus


|  |  |
| --- | --- |
| Portal | Fyzikálny portálChemický portál |
*Tento článok sa týka bridžu a používa špecifickú bridžovú terminológiu. Pozri článok Bridžová terminológia pre vysvetlenie neznámych slov a fráz. Pokiaľ tam nejaký termín nenájdete, upozornite na to prosím v diskusii.*
**Licitačný systém** je súborná zostava dohôd týkajúcich sa bridžovej licitácie, ktorá umožňuje dôkladné popísanie sily listov a ich rozlôh. Licitačný systém je kódovaný jazyk, ktorým si partneri vymieňajú informácie o svojich listoch (kartách ktoré majú v rukách). Na základe takto získaných informácií môže pár vylicitovať optimálny alebo aspoň k optimu sa blížiaci záväzok. V širšom slova zmysle sú súčasťou licitačného systému aj markovanie a výnosy. Výmena informácií je verejná, znamená to, že súperom musíme vysvetliť, čo sme sa na základe licitácie o partnerovi dozvedeli. Nemusíme a nemali by sme im poskytnúť informáciu, ktorú sme vydedukovali na základe vlastného listu.

Typológia licitačných systémov
------------------------------

Licitačné systémy sa delia na:

* prirodzené - označujú sa zelenou farbou
* silný tref alebo káro - modrá farba
* umelé - červená farba
* vysoko umelé - žltá farba

Prirodzené licitačné systémy sú také, v ktorých sa takmer nevyskytujú umelé hlášky. Väčšinou majú len jedno umelé otvorenie, týkajúce sa veľmi silného listu.

Umelé licitačné systémy sú také, v ktorých prevažujú umelé hlášky. 

Vysokoumelé systémy sú celé postavené na umelých hláškach. Obrana voči nim je bez znalosti systému súperov a prípravy naň obťažná. Na bežných turnajoch sú vysokoumelé systémy v súčasnosti zakázané.

Zoznam najrozšírenejších licitačných systémov
---------------------------------------------

* Acol - anglický licitačný systém
* MOSCITO - austrálsky licitačný systém
* Náš systém (Nasz System) - poľský licitačný systém
* WJ (Wspólny Język) - poľský licitačný systém nazývaný aj Poľský tref
* Precision - americký licitačný systém
* SAYC - americký licitačný systém
* SEF - francúzsky licitačný systém
* Two over One - americký licitačný systém

### Slovenské licitačné systémy

* LIMIT - kedysi u nás rozšírený systém, v súčasnosti sa už takmer nepoužíva
* TATRY Archivované 2005-04-04 na Wayback Machine - licitačný systém Ivana Tatranského

Na Slovensku bol donedávna najrozšírenejším systémom Precision, v súčasnosti je to asi SAYC.

Každý pár si môže licitačný systém prispôsobiť svojmu naturelu. Niektoré páry sa pokúšajú vyvinúť vlastný licitačný systém.

Externé odkazy
--------------

* Klasifikácia licitačných systémov
O rovnomennej doline pozri *Dolina Voliarisko.*
**Voliarisko** je potok na hornej Orave, v južnej časti okresu Tvrdošín. Je to ľavostranný prítok Studeného potoka, má dĺžku 3,7 km a je tokom V. rádu.

Prameň
------

Pramení v Západných Tatrách, v geomorfologickej časti Roháče, na SSZ svahu Brestovej (1 902,7 m n. m.) v nadmorskej výške približne 1 420 m n. m. na katastrálnom území obce Zuberec.

Opis toku
---------

V pramennej oblasti tečie prudkým spádom smerom na severozápad. Následne sa stáča, prechodne tečie smerom na sever a zľava priberá prítok zo severného svahu Pálenice (1 752,6 m n. m.). Potom preteká dolinou Voliarisko, esovito sa ohýba a na krátkom úseku tečie smerom na SSZ. Ďalej už pokračuje viac-menej na sever, na strednom toku sa dvakrát esovito stáča. Napokon sa stáča na severovýchod, sprava ešte priberá prítok (2 km) z oblasti Teľaciarok a v blízkosti osady Brestová, východne od obce Zuberec, sa v nadmorskej výške cca 869 m n. m. vlieva do Studeného potoka.

| * z
* d
* u
Vodné toky v povodí Studeného potoka |
| --- |
| *Studený potok* → *Orava* → *Váh* → *Dunaj* |
| Vodné toky | 
* Blatná
* Bôrová voda
* Ďatlianka
* Grúnikový potok
* Hálečkov potok
* Javorina
* Kremenný potok
* Kurcinovka
* Látaná
* Malý potok
* Milotínka
* Mrzký potok
* Pribišská
* Salatínsky potok
* Sivý potok
* Soličný potok
* Spálenský potok
* **Studený potok**
* Suchý potok
* Števkovský potok
* Vajdovský potok
* Voliarisko

 |
| Vodné plochy | 
* Roháčske plesá
* Ťatliakovo jazero

 |
Súradnice: 48°18′13″S 17°16′15″V﻿ / ﻿48,303565°S 17,270789°V﻿ / 48.303565; 17.270789

**Cajla** (nem. *Zeil*, maď. *Cajla*) je historická obec, dnes už historická mestská časť mesta Pezinok v Bratislavskom kraji. Do 1. januára 1948 bola samostatnou obcou a od tohto dátumu je súčasťou mesta Pezinok a je jej filiálnou farnosťou.

Názov vznikol v 15. storočí, keď dedinu tvorilo 26 usadlostí usproiadaných do jedného radu (nem. *Zeile*). V Cajli sa nachádza Kostol Povýšenia svätého Kríža, ktorý bol postavený v roku 1740. Nahradil pôvodný stredoveký Kostol svätého Jozefa, ktorý bol postavený v roku 1659 na mieste pôvodného Kostola svätého Mikuláša v osade Zumberg, a ktorý sa nachádzal neďaleko dnešnej Psychiatrickej nemocnice Philippa Pinela. Tento kostol už pripomína len socha Krista Kráľa, lebo jeho ruiny boli neskôr zaliaté novou cestou. Pri psychiatrickej nemocnici sa nachádza cajlanská Kalvária, ktorá je tiež neďaleko Kučišdorfskej doliny. Za obcou sa nachádzala prvá továreň na výrobu kyseliny sírovej, ktorú po roku 1882 nahradili administratívne budovy riaditeľstva antimónových baní. Pri bývalých budovách antimónových baní, neskôr budovy psychiatrickej nemocnice, sa nachádzala, dnes už neexistujúca, Pálfiovská papiereň, ktorej hlavná budova bola po ukončení činnosti prestavaná na mlyn na obilie, ktorý v lete 1934 vyhorel. Odvtedy stojí na mieste starého mlyna Fabianov mlyn.

Cajlanskou richtárkou je v súčasnosti Viktória Jáchymová.

Doložené historické názvy
-------------------------

Doložené sú tieto historické názvy:

* 1343: *Ujfalu* (slov. *Nová dedina*, *Nová ves*)
* 1425: *Czayel*
* 1783: *Zajla*
* 1733, 1773, 1839, 1915: *Czajla*

Šport
-----

V mestskej časti sa nachádza futbalové ihrisko (známe aj ako štadión Baník), kde pôsobí futbalový klub CFK Pezinok-Cajla.

Referencie
----------

1. ↑  MALOKARPATSKÁ KNIŽNICA V PEZINKU. *Pezinok* [online]. www.dedicstvopredkov.sk, [cit. 2021-11-11]. Dostupné online.
2. ↑   *Cajla - Cajla - historická časť Pezinka - Prvá písomná zmienka o Cajle* [online]. cajla.estranky.sk, [cit. 2021-11-11]. Dostupné online.
3. ↑   *Archivovaná kópia* [online]. [Cit. 2019-04-03]. Dostupné online. Archivované 2019-04-03 z originálu.

Externé odkazy
--------------

* Oficiálna stránka mestskej časti Cajla[nefunkčný odkaz]
**Porekadlo** je ustálený obrazový výrok s charakterom uzatvorenej vety, ktorá sa svojím obsahom viaže na konkrétny prípad, situáciu. Jeho funkciou je konštatovať, hodnotiť (väčšinou vtipne). Porekadlami sa zaoberá paremiológia. Patrí medzi parémie a malé formy ľudovej slovesnosti. Na rozdiel od príslovia nie je jeho obsahom zovšeobecnená ľudová múdrosť.

Príklad: *Padla kosa na kameň. Kto sa bojí nech nejde do lesa. Ten by preskočil aj vola.*

Ďalšia literatúra
-----------------

* ZÁTURECKÝ, Adolf Petr. *Slovenská přísloví, pořekadla a úsloví*. V Praze : Česká akademie císaře Františka Josefa pro vědy, slovesnost a umění, [1897]. 389 s. Dostupné online.  (a novšie vydania)

Pozri aj
--------

* parémia
* príslovie
* aforizmus
* pranostika

Iné projekty
------------

CommonsWikislovník
* Spolupracuj na Commons Commons ponúka multimediálne súbory na tému **Porekadlo**
* Spolupracuj na Wikislovníku Wikislovník ponúka heslo ****Slovenské porekadlá****
**Vahanovský potok** je potok na hornej Orave, na území okresu Námestovo. Je to ľavostranný prítok Magurského Mútnika, má dĺžku 4,2 km a je tokom VI. rádu.

Prameň
------

Pramení v Podbeskydskej vrchovine na západnom svahu Kopanice (922,1 m n. m.) v nadmorskej výške cca 875 m n. m.

Opis toku
---------

Najprv tečie západným smerom, sprava priberá krátky prítok z juhovýchodného svahu Vahanovho vrchu (918,4 m n. m.), zľava prítok z lokality Za Vahanovom, sprava prítok z južného svahu Oleksovky (896,0 m n. m.) a znovu zľava prítok prameniaci západne od kóty 942,8 m. Následne sa potok stáča na severozápad, vstupuje do Podbeskydskej brázdy a z pravej strany priberá najprv prítok z južného, potom zo západného svahu Olexovky. Napokon sa stáča západným smerom, sprava priberá ešte prítok prameniaci južne od kóty 825,9 m a východne od obce Oravské Veselé ústi v nadmorskej výške 723,1 m n. m. do Magurského Mútnika.

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2022-03-07]. Dostupné online.
2. ↑   *Mapový portál HIKING.SK* [online]. Denník N, [cit. 2022-03-07]. Dostupné online.

  


| * z
* d
* u
Vodné toky v povodí Veselianky |
| --- |
| *Veselianka* → *Biela Orava* → *Orava* → *Váh* → *Dunaj* |
| 
* Balcerčíkov potok
* Grebáčovský potok
* Hlboký potok
* Hraničný Kriváň
* Javorový potok
* Lopatov
* Magura
* Magurský Mútnik
* Malý potok
* Mrazový potok
* Mútnik (prítok Veselianky)
* Olexovka
* Pasečný jarok
* Poperačský potok
* Potok
* Rakovec
* Randová
* Rejdugovský potok
* Riečka
* Straniansky potok
* Vahanovský potok
* Vajdovský potok
* **Veselianka**
* Zimný potok

 |
**Hraničný Kriváň** (poľ. Dalszy Krzywań) je hraničným tokom na hornej Orave, v severovýchodnej časti okresu Námestovo. Pôvodne bol potok ľavostranným prítokom Poľanového Kriváňa, avšak po vybudovaní Oravskej priehrady ústie zaliala vodná nádrž. Súčasná dĺžka toku je 6,4 km a je tokom VI. rádu.

Prameň
------

Pramení v Podbeskydskej vrchovine na východnom svahu Gluchovej (881,6 m n. m.) v nadmorskej výške približne 790 m n. m. na katastrálnom území obce Zubrohlava.

Opis toku
---------

Na hornom toku tečie juhovýchodným smerom lesnatým prostredím, zľava priberá najprv krátky prítok, následne dlhší prítok (700,5 m n. m.) prameniaci priamo na štátnej hranici s Poľskom. Ďalej tečie potok po štátnej hranici (cca 2,1 km), pričom sprava priberá najprv prítok zo severného svahu Žiaru (769 m n. m.) a potom Pasecký potok z tej istej strany. Následne opúšťa štátnu hranicu, vteká do Oravskej kotliny, kde tečie juhojuhovýchodným smerom močaristým územím a zľava ešte priberá krátky prítok prameniaci severozápadne od kóty 621,2 m. Severovýchodne od obce Bobrov napokon ústi v nadmorskej výške cca 602 m n. m. do Oravskej priehrady.

Iné názvy
---------

* Hlboký Kriváň
* Krivánik
* Kokotka
* Kokotkovský potok

| * z
* d
* u
Vodné toky v medzipovodí Oravskej priehrady |
| --- |
| 
* **Biela Orava**
* Bližšia mláka (Poľsko)
* Bližší Murgas (Poľsko)
* Bobrovec
* Bobrovský Kriváň (Poľsko)
* Brezový potok
* Červený potok
* **Čierna Orava**
* Črchľa
* Grúňový potok
* Hraničný Kriváň
* Hrubášov potok
* Chotársky potok
* Chyžník (I)
* Chyžník (II) (Poľsko)
* Jelení potok
* **Jelešňa**
* Jurčová
* Klinec
* Kripovka (Poľsko)
* Krivánik (Poľsko)
* Kriváň
* Krivina
* Kubošovský potok
* **Lipnica** (Poľsko)
* Malý Chyžník
* Maximov potok
* Michalovka
* Mlynský potok
* Murgas (Poľsko)
* Pálenica
* Pasecký potok
* **Polhoranka**
* Poľančík (Poľsko)
* Poľanový Kriváň
* Skalčaník
* Stančová
* Stavný potok
* Stepkovský potok
* Uhlisko
* Vavrečanka
* Vzdialenejšia mláka (Poľsko)
* Vzdialenejší Murgas (Poľsko)
* Zadný Kriváň
* Žiarový Kriváň

 |
**Limnokvarcit** je tradičné označenie pre silicity tvorené opálom, chalcedónom a ojedinele kremeňom, ktoré vznikli vyzrážavaním v plytkých jazerných panvách pri postvulkanických hydrotermálnych procesoch viazaných na činnosť neovulkanitov.

Termín zaviedol nemecký geológ F. Senft roku 1857.

Zloženie a vlastnosti
---------------------

Limnokvarcit je celistvá tvrdá hornina s lastúrnatým lomom a s ostrými hranami. Býva zvrstvený alebo masívny, často pórovitý. Farba je rôzna, najčastejšie biela ale existujú aj tmavšie - čiernosivé limnokvarcity. Skladá sa zo zrniečok chalcedónu a opálu mikroskopickej veľkosti. Jedná sa o SiO2 hmotu. Často obsahuje rastlinné zvyšky (stonky, konáriky a rastlinný detrit) močaristého charakteru. Limnokvarcity vznikajú vyzrážaním oxidu kremičitého z horúcich prameňov v jazernom prostredí. Horúce pramene sú prejavy a dozvuky vulkanickej aktivity. Biele odrody obsahujú až 99% oxidu kremičitého. V čiernosivých odrodách je často zvýšený obsah CaO. Alkálie takmer chýbajú. Zvetrávanie je len mechanické.

Výskyt
------

Limnokvarcity sa vyskytujú v oblastiach, kde v mladších treťohorách prebiehal ryolitový vulkanizmus. V Slovenských neovulkanitoch sú viazané na výskyty jastrabskej formácie (sarmat-panón).

Lokality
--------

Na Slovensku sú známe v južnej časti Kremnických vrchov (Bartošova Lehôtka) a Žiarskej kotline (medzi Starou Kremničkou, Slaskou a Lutilou), v Štiavnických, Slanských a Zemplínských vrchoch. Niekedy pre svoju vysokú odolnosť zvetrávaniu tvoria morgologicky výrazné tvrdoše, ako napr. pri Trubíne.

Obdobné horniny proterozoického veku sú známe aj z Českého masívu z juhozápadných Čiech.

Použitie
--------

Od stredoveku sa limnokvarcit používal na výrobu mlynských kameňov. V súčasnosti sa používa pri výrobe ferozliatiny. Ako stavebný materiál pri stavbe ciest a ako kamenivo.

Referencie
----------

1. 1 2 3  Kraus, I. Kužvart, M. 1987: Ložiska nerud. SNTL, Alfa, Praha, 228 s.
2. ↑   *Přehled názvů hornin* [online]. geologie.estranky.cz, [cit. 2013-02-06]. Dostupné online.
3. 1 2 3   *Minerály a horniny Slovenska - Limnokvarcit* [online]. mineraly.sk, [cit. 2013-02-06]. Dostupné online. Archivované 2012-02-05 z originálu.

Zdroj
-----

Tento článok obsahuje materiál získaný zo serveru www.mineraly.sk so súhlasom webmastera.
Súradnice: 0°01′45″S 77°59′09″Z﻿ / ﻿0,02917°S 77,98583°Z﻿ / 0.02917; -77.98583

**Cayambe** je masívny andezitovo-dacitový stratovulkán, ležiaci izolovane v ekvádorských Andách asi 70 km severovýchodne od Quita. S výškou 5 790 m je to tretia najvyššia hora Ekvádora, ktorá je od výšky 4 200 m celoročne zaľadnená. Vo výške 4 690 m pretína rovník a je to zároveň jediné miesto na rovníku, ktoré je celoročne pokryté snehom.

Súčasný stratovulkán bol vybudovaný na staršom pleistocénnom vulkanickom komplexe, ktorý pozostával s viacerých lávových dómov. Približne okolo roku 1040 a neskoršie v roku 1290 sa odohrali dve väčšie erupcie (s objemom 400 mil. m3 vyvrhnutého materiálu) a posledná sa odohrala v rokoch 1785-1786.

Iné projekty
------------

Commons
* Spolupracuj na Commons Commons ponúka multimediálne súbory na tému **stratovulkán Cayambe**.

Externé odkazy
--------------

* www.volcano.si.edu - stratovulkán Cayambe na Global Volcanism Program (po anglicky)
**Ponziho schéma** (po angl. *Ponzi scheme*; správny preklad názvu je **Ponziho systém/metóda/hra - pyramídová hra**) je druh podvodnej investorskej operácie, ktorá sľubuje investorom neuveriteľne vysoké výnosy v krátkej dobe. Výnosy nie sú vytvárané reálnymi finančnými operáciami, ale sú vyplácané z vkladov neskorších investorov.

Opis
----

Ponziho schéma je pomenovaná podľa talianskeho emigranta Carla Ponziho, ktorý touto technikou v rokoch 1919 – 1920 v USA vylákal od približne 40 000 investorov sumu 15 miliónov dolárov.:

Carlo Ponzi, 1920
V Ponziho schéme investori vkladajú svoje peniaze prevádzkovateľovi s cieľom ich zhodnotenia.
Prevádzkovateľ vypláca výnosy z vkladov neskorších investorov a obvykle sa pri tom snaží vzbudiť dojem, že ide o zisky z finančných operácií. Tak tomu bolo aj v prípade pôvodnej Ponziho schémy, kedy Carlo Ponzi tvrdil, že výnosy budú financované zo špekulácii s medzinárodnými poštovými kupónmi.

Schéma krachuje, keď nepribúdajú žiadni noví investori. Keďže vo väčšine krajín je Ponziho schéma nelegálna, často býva ešte pred krachom prerušená úradmi.

Rozdiel medzi Ponziho schémou a inými typmi finančných podvodov
---------------------------------------------------------------

Ponziho schéma sa často zamieňa s pyramídovou hrou, alebo sa považuje za jej špeciálny prípad. Zásadné rozdiely sú dva:

* V Ponziho schéme investor často znovu vkladá svoje výnosy prevádzkovateľovi, avšak v pyramídovej hre reinvestícia prakticky nemá zmysel. Tento faktor odďaľuje krach Ponziho schémy.
* V Ponziho schéme hľadá nových investorov prevádzkovateľ, v pyramídovej hre je to samotny investor. Úspešnosť pyramídových hier je teda závislá na exponenciálne vzrastajúcom počte účastníkov.

Príklady
--------

Niektoré skrachované nebankové subjekty vyšetrované od roku 2002 nesú typické črty Ponziho schémy.

Často sa Ponziho schémy nachádzajú medzi vysoko rizikovými investičnými spoločnosťami typu HYIP.

Referencie
----------

1. ↑   Archivované 2008-03-07 na Wayback Machine, Adam Young – Život Carla Ponziho
2. ↑  , Informácia o výsledkoch preskúmania všetkých majetkových prevodov, ako aj ďalších zmluvných vzťahov a finančných operácií, nebankových finančných subjektov na politické strany a politické hnutia v trestných konaniach v súvislosti s vyšetrovaním trestnej činnosti v nebankových subjektoch – Ministerstvo vnútra, rok 2004

Pozri aj
--------

* HYIP
* pyramídová hra

Externé odkazy
--------------

* stručný popis Ponziho schémy, U.S. Securities and Exchange Commision (po anglicky)
**Eva Kamrlová** (\* 23. október 1942) je slovenská koncertná organistka.

V rokoch 1957 – 1963 vyštudovala Konzervatórium v Bratislave, hru na organ u Irmy Skuhrovej. Po absolvovaní konzervatória v rokoch 1963 – 1968 študovala na Hudobnej fakulte Vysokej školy múzických umení v Bratislave u prof. Ferdinanda Klindu.

Zúčatnila sa medzinárodných interpretačných kurzov (napr. Flor Peeters). Sólisticky vystupovala so slovenskými orchestrami, ako sú Štátna filharmónia Košice, Štátny komorný orchester Žilina pod taktovkou dirigentov Bystríka Režuchu a Leoša Svárovského. Komorne spolupracovala s fagotistom Petrom Hanzelom, trubkárom Kamilom Roškom, mezosopranistkou Evou Blahovou, sopranistkou Magdalénou Blahušiakovou ako aj s altistkou Hanou Štolfovou-Bandovou. Nahrávala tiež pre Slovenský rozhlas. V rozhlase pôsobí aj ako publicistka – autorka hudobno-slovných relácií.

V období rokov 1981 – 1987 pôsobila na Základnej umeleckej škole v Bratislave ako pedagogička. V rokoch 1994 - 1999 vyučovala na Cirkevnom konzervatóriu v Bratislave. Je zakladateľkou cirkevného zboru a pedagogičkou organovej hry. 

V rokoch 1987 – 1994 vykonávala funkciu tajomníčky Sekcie koncertných umelcov pri Zväze slovenských skladateľov a koncertných umelcov. Spolu s Mariánom Lapšanským bola spoluorganizátorkou *Stredoeurópskeho festivalu koncertného umenia* v Žiline. Od roku 1992 je organizátorkou medzinárodného festivalu *Slovenské historické organy*, predtým v spolupráci s Ferdinandom Klindom. Je tiež iniciátorkou bratislavského koncertného cyklu *Hudba na Hrade*.

Autoritné údaje: * GND: 1036812367
* VIAF: 304858576
Súradnice: 48°08′01″S 17°06′00″V﻿ / ﻿48,133616°S 17,100109°V﻿ / 48.133616; 17.100109

Výšková budova Incheba
Výstavisko **Incheba** Expo je najväčší výstavný komplex v Bratislave. Nachádza sa na pravom brehu Dunaja, v bratislavskej mestskej časti Petržalka.

Projekt vytvoril architekt Vladimír Dedeček. V pôvodnom projekte sa počítalo s tým, že komplex sa stane základom nového centra mesta, počítalo sa s veľkou výstavbou a mnohými objektami, ako aj s prístavom na Dunaji. Celý projekt nebol kvôli finančnej náročnosti realizovaný, neskôr bol prepracovaný a zrealizovaný v obmedzenom rozsahu.

Meno *Incheba* je skratkovým slovom anglického *INternational CHEmical BratislavA*.

Lokalizácia
-----------

Incheba sa nachádza na Einsteinovej ulici, areál je ohraničený z južnej strany diaľnicou spájajúcou hraničný prechod s Rakúskom a Prístavný most uprostred Einsteinovej ulice, z východnej strany mostom SNP a Panónskou cestou, zo severnej a západnej strany Viedenskou cestou.

Vybavenie
---------

Areál Incheby disponuje niekoľkými veľkými multifunkčnými halami, pozemným parkoviskom s veľkým počtom parkovacích miest, parkoviskom na prvom poschodí vedľa jednej z hál, výškovou budovou a hotelom Incheba.

Využitie
--------

Incheba je miestom, kde sa každoročne konajú mnohé podujatia predovšetkým kultúrneho, športového a spoločenského charakteru, napríklad tenisové turnaje, veľtrhy ako napríklad Coneco a iné.

Pozri aj
--------

* Expo Aréna
* Dispečerský systém výstaviska Incheba - Reliance SCADA


|  |  |
| --- | --- |
| Portal | Bratislavský portálArchitektonický portál |